اردوانا

اردو زبان میں اردوانا، تارید یا اردوائیت سے مراد وہ عمل ہے جس کے ذریعے کسی غیر ملکی زبان کے لفظ کو اردو کے صوتی، نحوی اور صرفی نظام کے مطابق ڈھال کر اردو کا حصہ بنایا جاتا ہے۔ یہ عمل اُردو کے فطری ارتقا کا حصہ ہے۔ دنیا کی تقریباً تمام زبانوں میں ایسے عمل پائے جاتے ہیں۔https://jang.com.pk/news/1293018https://archive.org/stream/TOOBAA-urdu-mutaradifat-ehsan-danish/urdu-mutaradifat-ehsan-danish_djvu.txt

 وضاحت 

اردو زبان کئی زبانوں کے الفاظ سے مل کر بنی ہے اس کا اپنا منفرد صوتیاتی، نحوی اور صرفی نظام ہے جب کسی زبان سے کوئی لفظ اُردو میں آتا ہے تو بسااوقات وہ اردو کے صوتیات وغیرہ سے مطابقت نہیں رکھتا اس لیے اس لفظ کی ساخت کو کسی حد تک تبدیل کرکے اردو قواعد و ضوابط کے مطابق تبدیل کر دیا جاتا ہے یعنی اس لفظ کو اردو کے سانچے میں ڈھال دیا جاتا ہے تاکہ وہ اردو زبان میں استعمال کرتے ہوئے فطری محسوس ہوں، اس عمل کو "تارید" کہا جاتا ہے اور ایسے الفاظ کو مورَّد کہا جاتا ہے۔

اسی طرح اردو میں دیگر زبانوں کے لیے ایسے مماثل عوامل موجود ہیں مثلاً تعریب کے عمل میں عربی بنایا جاتا ہے اور بننے والے الفاظ کو معرّب کہا جاتا ہے،https://www.rekhtadictionary.com/meaning-of-taariib?lang=ur لفظ کو فارسی بنائے جانے کا عمل تفریس ہے بننے والے لفظ مفرّس ہیںhttps://www.rekhtadictionary.com/meaning-of-tafriis?lang=ur، ہندی بنائے جانے کا عمل تہنید اور بننے والے لفظ مہند کہلاتے ہیں۔https://www.rekhtadictionary.com/meaning-of-tahniid?lang=ur

 مثالیں 

 ایکڑ انگریزی الاصل لفظ acre کو اردوایا گیا ہے۔
 بوتل انگریزی الاصل لفظ bottle کو اردو صوتیات کے مطابق ڈھالا گیا ہے۔
 قرنطینہ انگریزی لفظ Quarantine کو اردو صوتی نظام کے تحت اردوایا گیا ہے۔https://www.dawnnews.tv/news/1123853
 ترپال، tarpaulin کے لیے
 لالٹین، lantern کے لیے
 مزید دیکھیے 
 اردو
 فارسی اور اردو
 اردو زبان کی ابتدا کے متعلق نظریات
 اردو ادب
 اردو ابجد
 اردو شاعری

 حوالہ جات 

زمرہ:اردو